
 11.9.2020
 BG
 Официален вестник на Европейския съюз
 L 298/1
 РЕГЛАМЕНТ ЗА ИЗПЪЛНЕНИЕ (ЕС) 2020/1267 НА СЪВЕТА
 от 10 септември 2020 година
 за прилагане на Регламент (ЕС) No 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграфи 1 и 3 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 17 март 2014 г. Съветът прие Регламент (ЕС) No 269/2014.
 (2)
 Въз основа на преглед, извършен от Съвета, следва да бъде изменена информацията относно 41 лица и 28 образувания в приложение I към Регламент (ЕС) No 269/2014.
 (3)
 Приложение I към Регламент (ЕС) No 269/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 269/2014 се изменя съгласно приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 септември 2020 година.
 За Съвета
 Председател
 M. ROTH
 (1) OВ L 78, 17.3.2014 г., стр. 6.
 ПРИЛОЖЕНИЕ
 В приложение I към Регламент (ЕС) No 269/2014 вписванията за изброените по-долу лица и образувания се заменят със следните вписвания:
 „Лица
 Име
 Идентифицираща информация
 Основания
 Дата на вписване
 4.
 Denis Valentinovich BEREZOVSKIY
 (Денис Валентинович БЕРЕЗОВСКИЙ)
 Denys Valentynovych BEREZOVSKYY
 (Денис Валентинович БЕРЕЗОВСЬКИЙ)
 Пол: мъжки
 Дата на раждане: 15.7.1974 г.
 Място на раждане: Харков, Украинска ССР (понастоящем Украйна)
 Березовский е назначен за командващ военноморския флот на Украйна на 1 март 2014 г., но след това полага клетва пред въоръжените сили на Крим, с което нарушава клетвата си към украинския флот.
 До октомври 2015 г. е заместник-командващ Черноморския флот на Руската федерация.
 Понастоящем вицеадмирал и заместник-командващ Тихоокеанския флот на Руската федерация.
 17.3.2014 г.
 19.
 Aleksandr Viktorovich VITKO
 (Александр Викторович ВИТКО)
 Пол: мъжки
 Дата на раждане: 13.9.1961 г.
 Място на раждане: Витебск (Белоруска ССР), понастоящем Беларус
 Бивш командващ Черноморския флот, адмирал.
 Отговаря за командването на руските сили, окупирали суверенна територия на Украйна.
 Началник щаб и първи заместник-главнокомандващ руския военноморски флот.
 17.3.2014 г.
 29.
 Vladislav Yurievich SURKOV
 (Владислав Юрьевич СУРКОВ)
 Пол: мъжки
 Дата на раждане: 21.9.1964 г.
 Място на раждане: Солнцево, Липецка област, Руска федерация
 Бивш съветник на президента на Руската федерация. Организатор на процеса в Крим, при който местни общности в Крим са били мобилизирани за подривна дейност срещу украинските власти в Крим.
 Продължава активно да подкрепя сепаратистките действия и политики.
 21.3.2014 г.
 34.
 Dmitry Nikolayevich KOZAK
 (Дмитрий Николаевич КОЗАК)
 Пол: мъжки
 Дата на раждане: 7.11.1958 г.
 Място на раждане: Бандурово, Кировградска област, Украинска ССР, понастоящем Украйна
 Гражданство: руско
 Бивш заместник министър-председател. Отговорен за надзора